同細妹行旺角行到攰攰地，就周圍搵下野食。因為就近晚飯時間，我地就打算食少少野，再返屋企食晚飯。行去廣華街個邊，見到一間疑似「日式甜品店」。因為裝潢唔錯，所以我地決定入去坐下食杯雪糕。結果，我地入左去先發現，原來間野係台灣人開嘅。個度大部分甜品同雪糕都係以綠茶做主打，岩哂我個綠茶控妹妹。我地叫左一杯「御前抹茶聖代」--綠茶雪糕+芋圓+紅豆。 成杯綠茶雪糕香滑茶濃，芋圓就夠哂彈牙。成杯野甜絲絲，食到我地樂滋滋。估唔到係香港開設嘅台式店，都可以畀到我地日本美食嘅feel。